Tandarts sal glo nie weer oortree | Netwerk24
Reds rol die rigtinglose Haaie
Die Haaie was hul eie grootste vyand in Vrydag se nederlaag met 21-14 in die Superrugbyreeks teen die Reds in Durban.
‘Broederskap’ help Leeus deur taai week
“Uiteindelik het die sterk gesinsverband wat in die span heers deurgekom en het almal vir mekaar gespeel,” sê Ivan van Rooyen, die Leeus se kondisioneringsafrigter.
Dwaine kyk Thor-fliek om kalm te bly
Hy het die senutergende paar ure voor die aankondiging van die Wêreldbeker-groep deurgebring deur na ’n Thor-fliek te kyk, sê Dwaine Pretorius.
Tandarts sal glo nie weer oortree
Deur Jackie Kruger 10 Oktober 2018 17:45
Die vonnisverrigtinge van ’n tandarts van George wat skuldig bevind is op aanklag dat hy in 2015 ’n 13-jarige seun seksueel betas het, is deur streeklanddros Francis Makamandela tot Donderdag uitgestel.
Dr. Ian Venter (46) se naam is reeds in die register vir seksoortreders opgeneem. Hy is in 2014 tot vier jaar korrektiewe toesig gevonnis omdat hy in 2011 in sy huurhuis in Victoriabaai seks met ’n 15-jarige seun gehad het.
Dr. Ian Venter vroeër by die hof in Thembalethu, George. Foto: Verskaf
Hy is in 2015 weer in hegtenis geneem en daarvan aangekla dat hy ’n 13-jarige seun seksueel betas het toe die kind by sy huurhuis, toe in Heroldsbaai, oorgeslaap het. Hy is op 11 April in die streekhof in George op dié aanklag skuldig bevind.
Venter het Woensdag weer in die streekhof in George verskyn. ’n Maatskaplike werker, Arina Smit van Nicro, wat in opdrag van die verdediging ’n verslag oor Venter opgestel het, het getuig Venter is ’n oortreder met ’n lae tot medium risiko om weer te oortree. Hy hou ook vol hy is onskuldig.
Nicro is ’n private welsynorganisasie wat onder meer die rehabilitasie van oortreders ten doel het.
Luidens die verslag is Venter en sy vrou, Romy (wat in 2014 dood is), in 1997 getroud en het hulle ’n gesonde seksuele verhouding gehad. Hulle was ook betrokke by die modelwêreld, was as ’n glanspaartjie in Gauteng beskou en was vriende met verskeie glanspersoonlikhede. Sy vrou het later ’n buite-egtelike verhouding gehad, maar hulle het aan hul huwelik gewerk.
In 2014 is sy vrou ná ’n siekbed in George dood. Sy het aan inkluis-sindroom gely en haar siekte het ’n groot invloed op Venter en die egpaar se drie kinders – nou 19, 16 en 10 – gehad. Hy was die kinders se hoofversorger omdat sy vrou siek was. Sy is in ’n sorgsentrum versorg.
Venter het ook ’n vorige veroordeling vir bestuur onder die invloed van alkohol in 2011, wat volgens hom gebeur het omdat hy hartseer was nadat hy sy vrou besoek het en toe iets gedrink en daarna bestuur het. Hy het nie ’n geskiedenis van dwelmmisbruik nie en is ook nie ’n verslaafde nie. Sy kinderjare was gelukkig en hy het verskeie leierskapsposte beklee soos hoofseun en was ook ’n lid van Bloemfontein se junior stadsraad.
Luidens die verslag is Venter aangetrokke tot vroue wat goed aangetrek is en is hy heteroseksueel. Toe ’n onderhoud met hom gevoer is vir die verslag, het hy gemaklik voorgekom oor sy seksualiteit.
Seks-tandarts se saak weer uitgestel
Skok oor tandarts wat betas se saak wéér uitgestel is
Sekssaak teen tandarts uitgestel
Sekssaak teen tandarts wéér uitgestel